TÁRSULATI ÜGYEK. 57 



hogy az 1909. év végén társulatunknak már 393 tagja volt. A titkárság ügyeit 

 1910-ben átvéve, a mélyen tisztelt Elnökséggel egyetértően folytattam a tagok 

 gyűjtését. Mély köszönettel kell itt megemlékeznem Lóczy Lajos tiszteleti ta- 

 gunkról, aki bennünket hathatósan támogatott. Neki köszönhetjük a többek 

 között annak a kieszközlését, hogy az összes állami erdöigazgatóságok, erdő- 

 hivatalok és erdőíelügyelőségek a tagjaink sorába léptek, s ilymódon 80 állandó 

 taggal szaporodott társulatunk. Ugyancsak nagy köszönet illeti a Barlangkutató 

 Bizottságot, s különösen buzgó előadóját : Kadic Ottokár urat, aki fáradha- 

 tatlan volt a taggytíjtésben. Nagy buzgalmat fejtettek ki továbbá Hoeusitzky 

 Henrik. Kormos Tivadar dr. és Mauritz Béla dr. választmányi tag urak, de 

 általában összes tagtársaink buzgólkodtak az új tagok ajánlásában. Ilymódon 

 sikerült elérnünk azt, hogy társulatunk nagyságra ma már a harmadik helyen 

 áll a világ geológiai társulatai között. Jelenlegi állapotunk a következő : van 

 1 pártfogó, 17 pártoló, 4.1 örökítő, 14 tiszteleti, 12 levelező tag, 5 levelező, 

 202 budapesti rendes, 190 vidéki rendes, 42 külföldi rendes tag, 200 intézet 

 és testület mint rendes, összesen tehát 724 tag. Ezenkívül van 60 előfizetőnk 

 és 200-nál több csereviszonyosunk a föld minden részéről. Úgy hogy az 1000 

 példány Földtani Közlönyből mi sem maradt, s csupán az a 10 példány van 

 raktáron, amivel a nyomda többet szokott küldeni. 



A népszerű előadások ügyében, bevallom, nem sokat tettünk, 

 minthogy a nagy közönség számára előadást nem tartottunk. Alapszabályaink 

 szelleme ugyanis az, hogy a társulat üléseit tagjainak s nem a nagy közön- 

 ségnek rendezi. Ha azonban a közérdekű tárgyakról érthetően tartott előadá- 

 sokat is a népszerű előadásoknak nevezzük, úgy mégis szólhatunk népszerű 

 előadásról. így Lóczy LAJOsnak a s á r m á s i gázkitörésről, Harder 

 PÁLnak Izland szigetéről. Kormos TiVADARnak a marosújvári 

 sóban y ászát r ól és Cholnoky jENÖnek Erdély morfológiájáról 

 tartott előadásai megközelítik a népszerű előadások fogalmát. 



Az elmúlt évben különben 11 szakülésen 23 előadótól 28 előadást hal- 

 lottunk és pedig a legtöbbet, úgy mint harmadéve, tavaly is Kormos Tivadar dr. 

 tagtársunk tartotta. Az előadók között két külföldi is volt, és pedig Noth 

 Gyula gácsországi és Harder Pál dán geológus. Ki kell emelnem Weszelszky 

 Gyula tagtársunk előadását a budapesti hévvizek radio-aktivitásáról, amely 

 igen szépen egészítette ki Schréter Zoltán tagtársunk tanulmányát a budai 

 hévforrások eredetéről ; továbbá Piózsa Mihály előadását az óceáni sólerakodá- 

 sok periodikus rétegeiről. Utóbbi tagtársunkat a mélyen tisztelt Elnökség 

 javaslatára a m. kir. pénzügyminisztérium 4000 korona ösztöndíjjal Német- 

 országba küldötte a kálisótelepek eredetének tanulmányozására. 



Szaküléseinken különösen a múlt év utolsó hónapjaiban magas 

 színvonalú viták hangzottak el, amelyek bár néha élesebbek voltak a 

 szokásos hozzászólásoknál, de serkentően hatottak a geológiai kérdések tisz- 

 tázására. Úgy a szakülések tárgyainak megválasztásában, mint a Földtani 

 Közlöny irányításában a titkárság az Elnökséggel a legteljesebb egyetértésben 

 működött, s a mennyire a viszonyok engedték, társulatunk szellemi szabadsá- 

 gát és függetlenségét minden téren iparkodtunk megőrizni. 



